
ΤΕΥΧΟΣ ΔΕΥΤΕΡΟ 


Αρ. Φύλλου 1502 


13 Οκτωβρίου 2003 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Απόκτηση της Ελληνικής Ιθαγένειας του ομογενούς 


ΣΤΑΜΠΟΛΕΒ ΜΙΧΑΗΛ του ΑΡΙΣΤΟΤΕΛΗ και της 
ΑΝΑΤΟΛΙΑ (ΒΤΑΜΒΟΕΕν ΜΙΚΗΕΙΙ του 

ΑΒΙδΤΟΤΕϋ και της ΑΝ ΑΤΟ Ι-ΙΑ). 1 

Απόκτηση της Ελληνικής Ιθαγένειας της ομογενούς 
ΜΙΝΑΤΖΕ ΒΙΛΜΑ του ΓΚΟΥΡΙΑ και της ΑΝΝΑ (ΜΙ- 

ΝΑΩΖΕ νΐίΜΑ του ΟυΡΙΙΑ και της ΑΝΝΑ). 2 

Έγκριση Οργανισμού Εσωτερικής Υπηρεσίας του Νο¬ 
μικού Προσώπου «ΔΗΜΟΤΙΚΟΙ ΠΑΙΔΙΚΟΙ & ΒΡΕ¬ 
ΦΟΝΗΠΙΑΚΟΙ ΣΤΑΘΜΟΙ Δ. ΚΕΡΚΥΡΑΙΩΝ». 3 

Απόρριψη αίτησης - δήλωσης χορήγησης μεταλλευτι¬ 
κών ερευνών του Ελευθεριάδη Ελευθερίου του 

Αποστόλου. 4 

ΔΙΟΡΘΩΣΕΙΣ ΣΦΑΛΜΑΤΩΝ 
Διόρθωση σφάλματος σε απόφαση του Β' Πε.Σ.Υ.Π. 
Αττικής. 5 


ΑΠΟΦΑΣΕΙ Σ 

Ο) 

Απόκτηση της Ελληνικής Ιθαγένειας του ομογενούς ΣΤΑ¬ 
ΜΠΟΛΕΒ ΜΙΧΑΗΛ του ΑΡΙΣΤΟΤΕΛΗ και της ΑΝΑΤΟ- 
ΛΙΑ (ΒΤΑΜΒΟΙΈν ΜΙΚΗΕΙΙ του ΑΒΙδΤΟΤΕϋ και της 
ΑΝΑΤΟϋΑ). 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ ΘΕΣΣΑΛΙΑΣ 
Με την 7317/16.9.2003 απόφαση του Γενικού Γραμματέα 
της Περιφέρειας Θεσσαλίας έγινε αποδεκτή η από 
19.7.2001 αίτησητου ομογενούς ΣΤΑΜΠΟΛΕΒ ΜΙΧΑΗΛτου 
ΑΡΙΣΤΟΤΕΛΗ και της ΑΝΑΤΟΛΙΑ (δΤΑΜΒΟΙΕν ΜΙΚΗΕΙί 
του ΑΒΙδΤΟΤΕϋ καιτης ΑΝΑΤΟϋΑ) περί απόκτησηςτης ελ¬ 
ληνικής Ιθαγένειας καιτου εξελληνισμού του επωνύμου του 
από ΣΤΑΜΠΟΛΕΒ (δΤΑΜΒΟΙΕν) σε ΣΤΑΜΠΟΛΙΔΗ καιτου 
ονόματος του από ΜΙΧΑΗΛ (ΜΙΚΗΕΙΕ) σε ΜΙΧΑΗΛ σύμφωνα 
μετις διατάξειςτου Ν. 2790/2000 όπωςτροποποιήθηκαν και 
ισχύουν με το άρθρο 76 του Ν. 2910/2001. 

Με εντολή Γενικού Γραμματέα Περιφέρειας 
Ο Διευθυντής 
I. ΤΖΙΜΟΥΛΗΣ 


( 2 ) 

Απόκτηση της Ελληνικής Ιθαγένειας της ομογενούς ΜΙ- 
ΝΑΤΖΕ ΒΙΛΜΑ του ΓΚΟΥΡΙΑ καιτης ΑΝΝΑ (ΜΙΝΑϋΖΕ 
νΐΙ_ΜΑ του Θ υ ΒΙΑ και της ΑΝ ΝΑ). 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ ΘΕΣΣΑΛΙΑΣ 

Με την 6938/16.9.2003 απόφαση του Γενικού Γραμμα¬ 
τέα της Περιφέρειας Θεσσαλίας έγινε αποδεκτή η από 
9.5.2003 αίτηση της ομογενούς ΜΙΝΑΤΖΕ ΒΙΛΜΑ του 
ΓΚΟΥΡΙΑ καιτης ΑΝΝΑ (ΜΙΝΑϋΖΕ νϋΙ-ΜΑτου ΘΨΒΙΑ και 
της ΑΝΝΑ) περί απόκτησης της ελληνικής Ιθαγένειας και 
του εξελληνισμού του επωνύμου της από ΜΙΝΑΤΖΕ (ΜΙ- 
ΝΑϋΖΕ) σε ΜΙΝΑΤΖΕ και του ονόματος της από ΒΙΛΜΑ 
(νΐΙΜΑ) σε ΒΙΛΜΑ σύμφωνα με τις διατάξεις του Ν. 
2790/2000 όπως τροποποιήθηκαν και ισχύουν με το άρ¬ 
θρο 76 του Ν. 2910/2001. 

Με εντολή Γ ενικού Γ ραμματέα Περιφέρειας 

Ο Διευθυντής 

I. ΤΖΙΜΟΥΛΗΣ 

-*- 

Αριθ. 7975 (3) 

Έγκριση Οργανισμού Εσωτερικής Υπηρεσίας του Νομι¬ 
κού Προσώπου «ΔΗΜΟΤΙΚΟΙ ΠΑΙΔΙΚΟΙ & ΒΡΕΦΟΝΗ¬ 
ΠΙΑΚΟΙ ΣΤΑΘΜΟΙ Δ. ΚΕΡΚΥΡΑΙΩΝ». 

Η ΓΕΝΙΚΗ ΓΡΑΜΜΑΤΕΑΣ ΠΕΡΙΦΕΡΕΙΑΣ ΙΟΝΙΩΝ ΝΗΣΩΝ 

Έχοντας υπόψη: 

1. Τις διατάξεις: 

α) Του άρθρου 12 του Ν. 2880/2001 (ΦΕΚ 9/τ.Α'/ 
30.1.2001) «Πρόγραμμα Πολιτεία για τη μεταρρύθμιση 
και τον εκσυγχρονισμό της Δημόσιας Διοίκησης και άλλες 
διατάξεις». 

β) Του άρθρου 9 του Ν. 2503/1997 (ΦΕΚ 107/1997 τ. Α') 
«Διοίκηση, Οργάνωση, στελέχωσητης Περιφέρειας, ρύθ¬ 
μιση θεμάτων για την Τοπική Αυτοδιοίκηση και άλλες δια¬ 
τάξεις». 

γ) Του άρθρου 12 του Ν. 1188/1981 «Περί κυρώσεως 
του Κώδικα περί καταστάσεως Προσωπικού Οργανισμών 
Τοπικής Αυτοδιοίκησης», όπως αντικαταστάθηκαν μετις 
όμοιες του άρθρου 26 του Ν. 1832/89 καιτηςπαρ. 5 του 
άρθρου 8του Ν. 2307/95 καιτηςπαρ.58 του ιδίου άρθρου 
και Νόμου «Προσαρμογή νομοθεσίας αρμοδιότητας 

Υπουργείου Εσωτερικών στις διατάξεις για τη Νομαρχια¬ 
κή Αυτοδιοίκηση και άλλες διατάξεις». 

δ) Του Ν. 2190/1994 όπως τροποποιήθηκε με τις διατά¬ 
ξεις του Ν. 2527/97 και τις όμοιες του Ν. 3051/2002 «Σύ¬ 
σταση ανεξάρτητης αρχής για την επιλογή προσωπικού 
και ρύθμιση θεμάτων διοίκησης». 

ε) Του άρθρου 27 του Ν. 2081/1991 με το οποίο προ¬ 
στέθηκε νέο άρθρο 29Α στο Ν. 1558/1985 για τον έλεγχο 
των δαπανών που προκαλούν οι κανονιστικές διοικητικές 
πράξεις. 

στ) Των ΠΔ/των 50/2001 (ΦΕΚ39/Α75.3.2001) «Καθορι¬ 
σμός των προσόντων διορισμού σε θέσεις φορέωντου Δη¬ 
μοσίου Τομέα», 37α/1987(ΦΕΚ 11Α/1987) «Μερική επέκτα¬ 
ση διατάξεων -που ισχύουν για τους Δημόσιους Υπαλλή¬ 
λους και τους υπαλλήλους των άλλων νομικών προσώπων 
δημ. δικαίου και στους υπαλλήλους των ΟΤΑ και προσαρ¬ 
μογή στις ρυθμίσεις του Ν. 1586/1986» και 22/1990 (ΦΕΚ 
7/Α71990) «Μερική επέκταση διατάξεων -που ισχύουν για 
τους Δημόσιους Υπαλλήλους καιτους υπαλλήλουςτων άλ¬ 
λων νομικών προσώπων δημοσίου δικαίου και στους υπαλ¬ 
λήλους των ΟΤΑ» όπως ισχύουν κάθε φορά. 

ζ) Των άρθρων 26, 198 και 203 του Κ.Δ.Δ (Π.Δ. 410/95), 
όπως ισχύουν. 

2. Την 9/2003 απόφαση του Διοικητικού Συμβουλίου του 
Νομικού Προσώπου «1 Δημοτικοί Παιδικοί & Βρεφονη¬ 
πιακοί Σταθμοί Δ. Κερκυραίων» με την οποία ψηφίζεται ο 
Οργανισμός Εσωτερικής Υπηρεσίας του και την 19-347/ 
2003 όμοια του Δημοτικού Συμβουλίου Δήμου Κερκυραί¬ 
ων, με την οποία εκφράζει τη σύμφωνη γνώμη του. 

3. Την 3-1/8.9.2003 γνωμοδότηση του οικείου Υπηρε¬ 
σιακού Συμβουλίου. 

4. Την 12321/13.7.2000 (ΦΕΚ 883/Β718.7.2000 απόφα¬ 
ση της Γενικής Γραμματέως Π.Ι.Ν. «Περί μεταβίβασης αρ¬ 
μοδιοτήτων υπογραφής εγγράφων», αποφασίζουμε: 

Εγκρίνουμε την 9/2003 απόφαση του Διοικητικού Συμ¬ 
βουλίου του Ν.Π. «Δημοτικοί Παιδικοί & Βρεφονηπιακοί 
Σταθμοί Δήμου Κερκυραίων» με την οποία ψηφίστηκε ο 
Οργανισμός Εσωτερικής Υπηρεσίας ως εξής: 


Άρθρο 1 

ΕΠΩΝΥΜΙΑ - ΣΥΓΚΡΟΤΗΣΗ 

Η υπηρεσία του Ν.Π. υπό την επωνυμία «Δημοτικοί Παι¬ 
δικοί και Βρεφονηπιακοί Σταθμοί Δήμου Κερκυραίων» συ¬ 
γκροτείται σε Δ/ΝΣΗ ΠΑΙΔΙΚΩΝ - ΒΡΕΦΟΝΗΠΙΑΚΩΝ 
ΣΤΑΘΜΩΝ με τα παρακάτω τμήματα και γραφεία, τα 
οποία γραφεία είναι λειτουργικά και όχι αυτοτελείς οργα¬ 
νικές μονάδες. 

Άρθρο 2 

ΔΙΑΡΘΡΩΣΗ ΤΜΗΜΑΤΩΝ 

Η ανωτέρω οργανική μονάδα διαρθρώνεται στα ακό¬ 
λουθα τμήματα με δυνατότητα ανάπτυξης τουλάχιστον 
έως δύο τμημάτων ακόμη και συγκεκριμένα ενός παιδι¬ 
κού σταθμού με δυναμικότητα έως πενήντα νήπια και 
ενός βρεφονηπιακού Σταθμού με δυναμικότητα έως πε¬ 
νήντα νηπίων και είκοσι βρεφών. 

Α. ΤΜΗΜΑ Α' ΠΑΙΔΙΚΟΥ ΣΤΑΘΜΟΥ 

1. Γ ραφείο Παιδαγωγών 
Β. ΤΜΗΜΑ Β' ΠΑΙΔΙΚΟΥ ΣΤΑΘΜΟΥ 

1. Γ ραφείο Παιδαγωγών 


Γ. ΤΜΗΜΑ Γ ΠΑΙΔΙΚΟΥ ΣΤΑΘΜΟΥ 

1. Γ ραφείο Παιδαγωγών 

Δ. ΤΜΗΜΑ Δ' ΠΑΙΔΙΚΟΥ ΣΤΑΘΜΟΥ (προερχ. από ΠΙΚ- 
ΠΑ) 

1. Γ ραφείο Παιδαγωγών 

Ε. ΤΜΗΜΑ Β' ΒΡΕΦΟΝΗΠΙΑΚΟΥ ΣΤΑΘΜΟΥ 

1. Γ ραφείο Παιδαγωγών 

Ζ. ΤΜΗΜΑ ΔΙΟΙΚΗΤΙΚΟ - ΟΙΚΟΝΟΜΙΚΟ 

1. Γ ραφείο Προέδρου - Διοικητικού Συμβουλίου 

2. Γ ραφείο Προσωπικού 

3. Γ ραφείο Πρωτοκόλλου - Διεκπεραίωσης - Αρχείου 

4. Γ ραφείο Λογιστηρίου - Προμηθειών - Περιουσίας και 
διαχείρισης υλικού. 

5. Γραφείο Προληπτικής Ιατρικής και Ψυχολογικής 
Υποστήριξης 

6. Γ ραφείο Νομικής Υποστήριξης 

Άρθρο 3 

ΑΡΜΟΔΙΟΤΗΤΕΣ ΔΙΕΥΘΥΝΣΗΣ ΚΑΙ ΤΜΗΜΑΤΩΝ 

Α) Η Διεύθυνση εποπτεύει, συντονίζει και κατευθύνει το 
παιδαγωγικό έργο των Σταθμών και γενικά μεριμνά για 
την εύρυθμη λειτουργία τους σύμφωνα με τον ισχύοντα 
κανονισμό. 

Β) Τατμήματα των τεσσάρων Παιδικών Σταθμών επιμε- 
λούνταιτην παροχή σύγχρονης προσχολικής αγωγής στα 
φιλοξενούμενα νήπια σε συνεργασία με το προσωπικό 
του Σταθμού. 

Γ) Το Τμήμα Διοικητικού - Οικονομικού επιμελείται τις 
παντός είδους διοικητικές και οικονομικές εργασίες του 

Ν.Π. 

Άρθρο 4 

ΚΑΘΗΚΟΝΤΑ ΠΡΟΪΣΤΑΜΕΝΟΥ ΔΙΕΥΘΥΝΣΗΣ 

1. Είναι αρμόδιος και επιμελείται σε συνεργασία με τους 
παιδαγωγούς του Σταθμού για την εφαρμογή των σύγ¬ 
χρονων απόψεων της Παιδαγωγικής και της Ψυχολογίας. 

2. Εποπτεύει, συντονίζει και κατευθύνει το παιδαγωγικό 
έργο των τμημάτων. 

3. Είναι αρμόδιος για την εύρυθμη λειτουργία του Σταθ¬ 
μού. 

4. Εισηγείται στο Δ.Σ. του Ν.Π. κάθε θέμα που αφορά τη 
λειτουργία, το προσωπικό, τους γονείς και τη υλικοτεχνι- 
κή υποδομή του Σταθμού όπως: 

• τον αριθμό καιτις ειδικότητες του προσωπικού που εί¬ 
ναι αναγκαίο, προκειμένου να διασφαλιστεί η εύρυθμη 
λειτουργία του 

• το παιδαγωγικό υλικό και τον πόσης φύσεως εξοπλι¬ 
σμό 

• τις απαραίτητες εργασίες για την επισκευή και συ¬ 
ντήρηση των κτιρίων 

• την επιμόρφωση του προσωπικού. 

5. Είναι υπεύθυνος για την τήρηση του ωραρίου του 
προσωπικού, προγραμματίζει και εγκρίνει τις άδειες αυ¬ 
τού ώστε να μην δημιουργούνται λειτουργικά προβλήμα¬ 
τα στο Σταθμό. 

6. Εγκρίνει και υπογράφει τα αιτήματα των προϊσταμέ¬ 
νων που αφορούν ανάγκες των τμημάτων τους. 

7. Συνεργάζεται αρμονικά με το Τμήμα Διοικητικού - Οι¬ 
κονομικού το οποίο οφείλει να παρέχει κάθε στοιχείο, για 
να διασφαλισθεί η εύρυθμη λειτουργία του Σταθμού και η 
επίτευξη των σκοπών του. 

8. Επιβλέπειτηντήρηση όλων των απαραίτητων βιβλίων 
και τηρεί τη σφραγίδα του Σταθμού. 

9. Τηρείτο εμπιστευτικό πρωτόκολλο. 

10. Παραλαμβάνει, χαρακτηρίζει και κατανέμει την ει¬ 
σερχόμενη αλληλογραφία σύμφωνα με το περιεχόμενό 
της. 

11. Κατανέμει το προσωπικό ανάλογα με τις έκτακτες - 
επείγουσες παροδικές υπηρεσιακές ανάγκες και με τη 
σύμφωνη γνώμη του Προέδρου του Ν.Π. 

12. Συνεργάζεται με το τμήμα διοικητικό - οικονομικό 
για τη σύνταξη του προϋπολογισμού του Ν.Π. 

13. Συμμετέχει στις συνεδριάσεις του Διοικητικού Συμ¬ 
βουλίου του Ν. Π. ως εισηγητής χωρίς ψήφο. 

14. Μεριμνά για την εκτέλεση των αποφάσεων του Διοι¬ 
κητικού Συμβουλίου. 

15. Συντάσσει σε συνεργασία με διαιτολόγο συνεργα- 
ζόμενο με το Ν. Π. το διαιτολόγιο νηπίων και βρεφών. 

16. Συμμετέχει στην επιτροπή επιλογής νέων κτιρίων 
για την στέγαση Βρεφονηπιακών Σταθμών και συνεργά¬ 
ζεται με τη Διεύθυνση Αρχιτεκτονικού του Δήμου, έτσι 
ώστε η διαμόρφωση των χώρων να είναι τέτοια που να 
εξυπηρετεί τις ανάγκες των παιδιών της προσχολικής 
ηλικίας. 

17. Σε περίπτωση απουσίας του αναπληρώνεται σύμ¬ 
φωνα με τις κείμενες διατάξεις. 

Άρθρο 5 

Α. ΚΑΘΗΚΟΝΤΑ ΠΡΟΪΣΤΑΜΕΝΩΝ ΤΜΗΜΑΤΩΝ ΤΩΝ 
ΤΕΣΣΑΡΩΝ ΠΑΙΔΙΚΩΝ ΣΤΑΘΜΩΝ 
Β. ΑΡΜΟΔΙΟΤΗΤΕΣ - ΚΑΘΗΚΟΝΤΑ ΠΑΙΔΑΓΩΓΩΝ, 
ΒΟΗΘΩΝ ΠΑΙΔΑΓΩΓΩΝ 

Α. Κάθε προϊστάμενος τμήματος παιδικού σταθμού εί¬ 
ναι υπεύθυνος: 

1. Γιατην εύρυθμη λειτουργία του Τμήματος και την τή¬ 
ρηση του κανονισμού λειτουργίας. 

2. Για την παροχή σωστής προσχολικής αγωγής στα φι¬ 
λοξενούμενα νήπια σε συνεργασία με το παιδαγωγικό 
προσωπικό. 

3. Εποπτεύει όλο το προσωπικό του Τμήματος για τη 
σωστή εκτέλεση των καθηκόντων του. 

4. Εισηγείται στη Διεύθυνση, τις ανάγκες του Τμήματος 
σε προσωπικό και πάσης φύσεως εξοπλισμό καθώς και 
την επιμόρφωση του προσωπικού. 

5. Είναι υπεύθυνος για τις συγκεντρώσεις προσωπικού, 
γονέων. 

6. Τηρεί άλατα απαραίτητα βιβλία του τμήματος: 
α. βιβλίο παρουσίας προσωπικού 

β. βιβλίο παρουσίας νηπίων 
γ. βιβλίο αποθήκης τροφίμων 
δ. βιβλίο διδαχθείσης ύλης 
ε. βιβλίο μη αναλωσίμου υλικού 
στ. δελτίο εισαγωγής τροφίμων 
ζ. δελτίο εξαγωγής τροφίμων. 

7. Είναι υπεύθυνος για την προμήθεια και τον έγκαιρο 
εφοδιασμό του Σταθμού με τα αναγκαία τρόφιμα και λοι¬ 
πά υλικά που είναι απαραίτητα για την εύρυθμη λειτουρ¬ 
γία. 

8. Απασχολεί τα παιδιά σύμφωνα με το ημερήσιο πρό¬ 
γραμμα απασχόλησης και παρέχει προσχολική αγωγή μία 
(1) ώρα λιγότερο από το ωράριο εργασίας του, ώστε το 
διάστημα αυτό να εκτελεί τα καθήκοντα της θέσης του. 


Β. ΓΡΑΦΕΙΟ ΠΑΙΔΑΓΩΓΩΝ 

1. Παιδαγωγοί 

Αρμοδιότητες - Καθήκοντα 

1. Ασκούν παιδαγωγικό - εκπαιδευτικό έργο καθ’όλη την 
διάρκεια του ωραρίου τους. 

Οργανώνουν παιδαγωγικές δραστηριότητες και εκδη¬ 
λώσεις. 

2. Φροντίζουν για την ψυχοσωματική και ψυχοκινητική 
εξέλιξη των νηπίων με εξατομίκευση του ημερησίου προ¬ 
γράμματος ανάλογα με την ηλικία και τις ανάγκες τους. 
Απασχολούν τα παιδιά σύμφωνα με το ημερήσιο πρό¬ 
γραμμα απασχόλησης και προσφέρουν σ’αυτά με υπομο¬ 
νή και στοργή όλες τις δυνατότητες για να αναπτύξουν 
την προσωπικότητά τους, επιδιώκοντας συνεχώς να δη¬ 
μιουργήσουν σ’αυτά ικανότητα συγκέντρωσης, αυτενέρ¬ 
γειας, εμπιστοσύνης στον εαυτό τους και τις προσωπικές 
δυνατότητές τους. 

3. Φροντίζουν για την σωστή οργάνωση και τάξη των αι¬ 
θουσών. Παρακολουθούν την συμπεριφορά των παιδιών 
και υποχρεούνται να αναφέρονται στον Προϊστάμενο και 
να τον ενημερώσουν για κάθε ύποπτο σχετικά με την 
υγεία των παιδιών περιστατικό ή οποιοδήποτε άλλο θέμα. 

4. Εισηγούνται στον Δ/ντή ή στον Προϊστάμενο για τον 
έγκαιρο εφοδιασμό των αιθουσών με τα απαραίτητα - 
απαιτούμενα είδη για την εφαρμογή του προγράμματος 
με τα παιδαγωγικά υλικά. 

5. Ευθύνονταιγιατα εποπτικά μέσα διδασκαλίας, το εκ¬ 
παιδευτικό υλικό και γενικά κάθε υλικό που έχει διατεθεί. 

6. Διατηρούν επαφή με τους γονείς και τους ενημερώ¬ 
νουν για την συμπεριφορά και την ψυχοσωματική υγεία 
των παιδιών τους. 

7. Καταχωρούν και υπογράφουν καθημερινά την διδα- 
χθείσα ύλη στο σχετικό βιβλίο που θεωρείται από τον 
Προϊστάμενο. 

8. Εκτελούν οποιαδήποτε άλλη υπηρεσία σχετική με το 
έργο που τους ανατίθεται από τον Προϊστάμενο. 

2. Βοηθοί Παιδαγωγών 

Αρμοδιότητα - Καθήκοντα 

Βοηθούν το παιδαγωγικό προσωπικό σε όλα τα καθή- 
κοντάτου και εκτελούν τις οδηγίες που παίρνουν από αυ¬ 
τό. Σε περίπτωση απουσίας του παιδαγωγικού προσωπι¬ 
κού αντικαθιστούν αυτό απευθυνόμενοι στον Προϊστάμε¬ 
νο ή τον Δ/ντή για βοήθεια και υποστήριξη. 

Συνοδεύουν τα νήπια και βρέφη με το σχολικό αυτοκί¬ 
νητο εφόσον υπάρχει. 

Άρθρο 6 

Α. ΚΑΘΗΚΟΝΤΑ ΠΡΟΪΣΤΑΜΕΝΟΥ ΤΜΗΜΑΤΟΣ ΔΙΟΙ¬ 
ΚΗΤΙΚΟΥ - ΟΙΚΟΝΟΜΙΚΟΥ 

Β. ΑΡΜΟΔΙΟΤΗΤΕΣ ΓΡΑΦΕΙΩΝ ΤΜΗΜΑΤΟΣ ΔΙΟΙΚΗΤΙ¬ 
ΚΟΥ ΟΙΚΟΝΟΜΙΚΟΥ 

Α. Καθήκοντα Προϊσταμένου Τμήματος Διοικητικού Οι¬ 
κονομικού 

Ο Προϊστάμενος τμήματος Διοικητικού Οικονομικού 
έχει τα εξής καθήκοντα: 

1. Επιμελείται την εκκαθάριση και πληρωμή κάθε δαπά¬ 
νης και εκδίδει τα σχετικά εντάλματα πληρωμών. 

2. Επικυρώνει τις μισθολογικές καταστάσεις του προ¬ 
σωπικού και φροντίζει για την εκκαθάριση μισθών, επιδο¬ 
μάτων προσαυξήσεων κ.λπ. του προσωπικού. 

3. Συνεργάζεται με τον Διευθυντή για την κατάρτιση του 
προϋπολογισμού - απολογισμού - ισολογισμού. 

4. Τηρεί άλατα απαραίτητα βιβλία. 

Β. Αρμοδιότητες γραφείων τμήματος Διοικητικού - Οι¬ 
κονομικού 

α. ΓΡΑΦΕΙΟ ΠΡΟΕΔΡΟΥ - ΔΙΟΙΚΗΤΙΚΟΥ ΣΥΜΒΟΥΛΙΟΥ 

1. Αρμοδιότητες Προέδρου του Διοικητικού Συμβουλίου. 

1. Ο Πρόεδρος του Διοικητικού Συμβουλίου έχει τις 
ακόλουθες αρμοδιότητες. 

α) Επιμελείται της εκτέλεσης των αποφάσεων του Διοι¬ 
κητικού Συμβουλίου. 

β) Συγκαλεί σε συνεδρίαση το Διοικητικό Συμβούλιο και 
εισηγείται τα θέματα που είναι για συζήτηση. 

γ) Παρακολουθεί και κατευθύνει τη λειτουργία του νο¬ 
μικού προσώπου σύμφωνα με τις αποφάσεις του Διοικη¬ 
τικού Συμβουλίου και τις κατευθύνσεις του Ο.Τ.Α. που 
έχει συστήσει το νομικό πρόσωπο. 

δ) Προΐσταται των υπηρεσιών του νομικού προσώπου, 
εκδίδει τις πράξεις που αφορούν το προσωπικό του και εί¬ 
ναι πειθαρχικά Προϊστάμενος αυτού. 

ε) Εγκρίνει την ενέργεια δαπανών που έχουν αποφασι- 
σθεί από το Δ.Σ. και εκδίδει τα χρηματικά εντάλματα πλη- 
ρωμώντου νομικού προσώπου. 

στ) Εκπροσωπεί το νομικό πρόσωπο σε κάθε δικαστή¬ 
ριο και δημόσια αρχή. Υπογράφει τα έγγραφα και τις συμ¬ 
βάσεις του νομικού προσώπου. 

ζ) Αποφασίζει για τη λήψη εκτάκτων μέτρων και υπο¬ 
βάλλει τις σχετικές αποφάσεις για έγκριση στο Διοικητικό 
Συμβούλιο. 

2. Τον Πρόεδρο εφόσον κωλύεται αναπληρώνει ο Αντι¬ 
πρόεδρος του Διοικητικού Συμβουλίου. 

2. Αρμοδιότητες Διοικητικού Συμβουλίου 
Στην αρμοδιότητα του Διοικητικού Συμβουλίου ανή¬ 
κουν: 

1. Η συνεργασία με τον Πρόεδρο του Νομικού Προσώ¬ 
που για την κατάρτιση των θεμάτων της ημερήσιας διά¬ 
ταξης του Διοικητικού Συμβουλίου και η επιμέλειά του με 
ευθύνη του για την κοινοποίηση αυτών, κατά τις κείμενες 
διατάξεις των συνεδριάσεων στους Συμβούλους του Δ. 
Συμβουλίου. 

2. Η επιμέλεια για την προετοιμασία των αποφάσεων 
των πιο πάνω οργάνων. 

3. Η τήρηση των πρακτικών των συνεδριάσεων του Δι¬ 
οικητικού Συμβουλίου. 

4. Η υποβολή αντιγράφων των αποφάσεων του Δ. Συμ¬ 
βουλίου στην αρμόδια Διοικητική αρχή ή το Δημοτικό 
Συμβούλιο αναλόγωςτου θέματος για έγκριση. 

5. Η διαβίβαση στις αρμόδιες υπηρεσίες του Νομικού 
Προσώπου ή του Δήμου αποφάσεων σχετικών με το αντι¬ 
κείμενο της αρμοδιότητάς τους. 

6. Τήρηση ευρετηρίου αποφάσεων του Διοικητικού 
Συμβουλίου και εγκριτικών ή μη αποφάσεων της Διοικητι¬ 
κής Αρχής. 

β. ΓΡΑΦΕΙΟ ΠΡΟΣΩΠΙΚΟΥ 
Στην αρμοδιότητάτου ανήκουν: 

1. Η εφαρμογή της ισχύουσας κάθε φορά Νομοθεσίας 
σχετικά με την υπηρεσιακή κατάσταση του πάσης φύσε- 
ως προσωπικού του Νομ. Προσώπου. 

2. Η τήρηση των ατομικών υπηρεσιών φακέλων και ευ¬ 
ρετηρίου του προσωπικού του Νομ. Προσώπου με οποια¬ 
δήποτε σχέση εργασίας. 

3. Η σύνταξη παραστατικών στοιχείων πληρωμής του 
υπηρετούντος προσωπικού και η κοινοποίηση των μετα¬ 
βολών εγκαίρως στο αρμόδιο γραφείο. 

4. Η διεξαγωγή, κατόπιν οδηγιών της Διεύθυνσης, όλων 


εκείνων των διαδικασιών που είναι απαραίτητες για την 
πρόσληψη προσωπικού, τις προαγωγές, απολύσεις, πα¬ 
ραιτήσεις, αποσπάσεις, μετατάξεις (συντάξεις) χορηγή¬ 
σεις αδειών. 

5. Η έκδοση πιστοποιητικών υπηρεσιακών μεταβολών 
για κάθε χρήση. 

γ. ΓΡΑΦΕΙΟ ΠΡΩΤΟΚΟΛΛΟΥ - ΔΙΕΚΠΕΡΑΙΩΣΗΣ - ΑΡ¬ 
ΧΕΙΟΥ 

Στην αρμοδιότητάτου ανήκουν: 

1. Η παραλαβή και η αυθημερόν πρωτοκόλληση, ευρε- 
τηρίαση πάσης φύσεως εισερχομένων εγγράφων. 

2. Η έγκαιρη διανομή στις διευθύνσεις και τα τμήματα 
των εγγράφων προς ενέργεια και η τήρηση των πρωτότυ¬ 
πων στο αρχείο. 

3. Η παραλαβή και ταξινόμηση των προοριζομένων για 
αρχειοθέτηση εγγράφων. 

4. Η διεκπεραίωση κάθε εισερχομένου ή εξερχόμενου 
εγγράφου και η τήρηση των σχετικών βιβλίων παράδο¬ 
σης. 

5. Η τήρηση του γενικού αρχείου του Νομικού Προσώ¬ 
που και η εισήγηση για την καταστροφή του θεωρούμε¬ 
νου σαν άχρηστου, όταν απαιτείται. 

6. Η τήρηση του αρχείου όλων των Διευθύνσεων του 
Νομικού Προσώπου καθώς και του αρχείου της εφημερί¬ 
δας της Κυβέρνησης. 

7. Η τήρηση του Μητρώου των νηπίων και παιδιών. 

8. Η μέριμνα για την τοιχοκόλληση και κοινοποίηση των 
διακηρύξεων των δημοπρασιών, των εγγράφων και των 
πιστοποιητικών διαφόρων αρχών. 

δ. ΓΡΑΦΕΙΟ ΛΟΓΙΣΤΗΡΙΟΥ ΠΡΟΜΗΘΕΙΩΝ ΠΕΡΙ¬ 
ΟΥΣΙΑΣ ΚΑΙ ΔΙΑΧΕΙΡΙΣΗΣ ΥΛΙΚΟΥ 

Στην αρμοδιότητάτου ανήκουν: 

1. Η ευθύνη κάθε εισφοράς και εισόδου του Νομικού 
Προσώπου. 

2. Η έκδοση των βεβαιωτικών σημειωμάτωντων οίκοθεν 
εισπράξεων των υπόχρεων όταν αυτό απαιτείται. 

3. Η επιμέλεια της εκκαθάρισης και εντολής πληρωμής 
κάθε δαπάνης του Νομικού προσώπου. 

4. Ο έλεγχος των προβλεπομένων από το Νόμο δικαιο- 
λογητικών κάθε δαπάνης. 

5.0 έλεγχος της διαπίστωσης της ύπαρξης σχετικής πί¬ 
στωσης για την πληρωμή δαπάνης. 

6. Η αναγνώρισητωνπιστωτώντου Νομικού Προσώπου 
με την προσυπογραφή των πράξεων εκκαθάρισης, ανα¬ 
γνώρισης και έκδοσης των οικείων χρηματικών ενταλμά¬ 
των μέσα στις πιστώσεις του προϋπολογισμού. 

7. Η καταχώρηση των ενταλμάτων στα οικεία βιβλία και 
η αποστολή τους στο ταμείο για εξόφληση. 

8. Η τήρηση των από το Νόμο βιβλίων. 

9. Η σύνταξη μισθοδοτικών καταστάσεων όλου του 
προσωπικού του Νομικού Προσώπου, η μέριμνα για την 
τακτική και έγκαιρη πληρωμή των πάσης φύσεως αποδο¬ 
χών όλων των μισθωτών του Νομικού Προσώπου και η 
εκτέλεση κάθε εργασίας που έχει σχέση με την ασφάλισή 
του. 

10. Η επιμέλεια για την παρακράτηση και απόδοση των 
προστίμων που επιβάλλονται στο προσωπικό καθώς και η 
συνεργασία του με το γραφείο προσωπικού για κάθε θέ¬ 
μα που αφορά τους εργαζόμενους. 

11. Η διενέργεια κάθε πράξης σχετικής με την προμή¬ 
θεια όλων των ειδών για τις ανάγκες του Νομικού Προσώ¬ 
που και τη λειτουργία των παιδικών Σταθμών με την άμε- 

ση επίβλεψη του Προϊσταμένου του τμήματος και του Δι¬ 
ευθυντή. 

12. Η σύνταξη σχεδίων προϋπολογισμού - απολογισμού 
προκειμένου να τεθεί υπόψη των Προϊσταμένων του τμή¬ 
ματος και της Δ/νσης πριν διαβιβαστεί στο Δ/κο Συμβού¬ 
λιο. 

13. Η εκτέλεση κάθε εργασίας που αφορά θέματα προ¬ 
ϋπολογισμού, η πορεία παρακολούθησής του και η σύ¬ 
νταξη σχετικής εισήγησης για αναμόρφωση του όπου και 
όταν παρίσταται ανάγκη. 

14. Η επιμέλεια της σύνταξης αιτιολογημένης έκθεσης 
επί του απολογισμού εσόδων και εξόδων του Νομικού 
Προσώπου. 

15. Η συγκέντρωση κάθε κινητής και ακίνητης περιου¬ 
σίας του Νομικού Προσώπου καθώς και η περιφρούρηση 
των δικαιωμάτων κυριότητας, νομής και κατοχής από το 
Νομικό πρόσωπο της ακινήτου περιουσίας με συνεργα¬ 
σία του γραφείου Νομικής υποστήριξης. 

16. Η τήρηση αρχείου των κληροδοτημάτων και δωρε¬ 
ών του Νομικού Προσώπου. 

ε. ΓΡΑΦΕΙΟ ΠΡΟΛΗΠΤΙΚΗΣ ΙΑΤΡΙΚΗΣ ΚΑΙ ΨΥΧΟΛΟΓΙ¬ 
ΚΗΣ ΥΠΟΣΤΗΡΙΞΗΣ 

Ο Παιδίατρος ο οποίος θα συμβάλλεται με σύμβαση έρ¬ 
γου, έχειτις ακόλουθες υποχρεώσεις. 

α) Εξετάζει κατά διαστήματα και κατ’ελάχιστο όριο μια 
φορά την εβδομάδα όλα τα παιδιά των Σταθμών του νομι¬ 
κού προσώπου, και παρακολουθεί την ανάπτυξή τους, 
σημειώνοντας τις παρατηρήσεις του στην ατομική καρτέ¬ 
λα κάθε παιδιού. 

β) Παρακολουθεί συνεργαζόμενος, με τον/την Κοινωνι¬ 
κή Λειτουργό και τον/την Ψυχολόγο, εφόσον (που θα) 
υπηρετούν με σύμβαση έργου, την ψυχοσωματική υγεία 
και ανάπτυξη των παιδιών. 

γ) Εισηγείται για τη δυνατότητα επιστροφής στο Σταθ¬ 
μό παιδιού που απούσιασε από σοβαρή ασθένεια με βάση 
το ιατρικό πιστοποιητικό που προσκομίζεται από τους γο¬ 
νείς και την προσωπική του εξέταση. 

δ) Υποδεικνύει τα μέτρα που πρέπει να ληφθούν για την 
υγιεινή των παιδιών και για την υγειονομική κατάσταση 
των Σταθμών. Διατηρεί σε κάθε Σταθμό πρόχειρο φαρμα¬ 
κείο και για οποιοδήποτε έκτακτο περιστατικό πρέπει να 
σπεύδει για την παροχή των υπηρεσιών του. 

8. Ο/Η Ψυχολόγος του Σταθμού, εφόσον (που θα) υπη¬ 
ρετεί, παρέχει συμβουλευτικές υπηρεσίες σε θέματα ψυ¬ 
χολογικής υποστήριξης παιδιών και γονέων συνεργαζό- 
μενος στενά με τον Παιδίατρο, τον/την Κοινωνική Λει¬ 
τουργό και το παιδαγωγικό προσωπικό. 

Επίσης βοηθά και συ μβουλεύει το παιδαγωγικό προσω¬ 
πικό για την καλύτερη απόδοση στην εργασία τους με 
διαλέξεις, συζητήσεις και ιδιαίτερες συναντήσεις. 

στ. ΓΡΑΦΕΙΟ ΝΟΜΙΚΗΣ ΥΠΟΣΤΗΡΙΞΗΣ 

Το Γ ραφείο αυτό ασχολείται με τις υποθέσεις της υπη¬ 
ρεσίας που απαιτούν δικαστικές εξώδικες ενέργειες και 
γνωμοδοτήσεις για θέματα κοινωνικής υπηρεσίας, της 
περιουσίας του Νομικού Προσώπου, των μισθώσεων, 
συμφωνητικά και συμβάσεις προμηθευτών και εργολη¬ 
πτών, ποινικές - πειθαρχικές υποθέσεις του προσωπικού 
του Νομικού Προσώπου, επιλύσεις διαφορών που υπά¬ 
γονται στα πολιτικά ή διοικητικά δικαστήρια, καθώς επί¬ 
σης και κάθε άλλο θέμα της υπηρεσίας που χρήζει νομι¬ 
κής στήριξης. 


Άρθρο 7 

Α. ΟΡΓΑΝΙΚΗ ΣΥΝΘΕΣΗ ΠΡΟΣΩΠΙΚΟΥ 

Οι θέσεις προσωπικού ορίζονται ως εξής: 

Α'ΜΟΝΙΜΟ ΠΡΟΣΩΠΙΚΟ 

1. ΚΛΑΔΟΣ ΠΕ ΔΙΟΙΚΗΤΙΚΟΥ - ΟΙΚΟΝΟΜΙΚΟΥ 
Θέσεις 1 

Βαθμός Δ'-Α' 

2. ΠΕ ΝΗΠΙΑΓΩΓΩΝ 
Θέσεις — 

Βαθμός Δ'-Α' 

3. ΚΛΑΔΟΣΤΕ9 ΒΡΕΦΟΝΗΠΙΟΚΟΜΙΑΣ 
Θέσεις 26 

Βαθμός Δ'-Α' 

4. ΚΛΑΔΟΣΤΕ ΔΙΟΙΚΗΤΙΚΟΣ-ΛΟΓΙΣΤΙΚΟΣ 
Θέσεις 1 

Βαθμός Δ'-Α' 

5. ΚΛΑΔΟΣ ΤΕ ΠΛΗΡΟΦΟΡΙΚΗΣ 
Θέσεις — 

Βαθμός Δ'-Α' 

6. ΚΛΑΔΟΣ ΤΕ2 ΚΟΙΝΩΝΙΚΩΝ ΛΕΙΤΟΥΡΓΩΝ 
Θέσεις — 

Βαθμός Δ'-Α' 

7. ΚΛΑΔΟΣ ΔΕ ΔΙΟΙΚΗΤΙΚΩΝ ΓΡΑΜΜΑΤΕΩΝ 
Θέσεις 2 

Βαθμός Δ'-Α' 

8. ΚΛΑΔΟΣ ΔΕ8 ΒΟΗΘΩΝ ΒΡΕΦΟΚΟΜΩΝ ΠΑΙΔΟΚΟ¬ 
ΜΩΝ 

Θέσεις 20 
Βαθμός Δ'-Α' 

9. ΚΛΑΔΟΣ ΔΕ ΟΔΗΓΩΝ 
Θέσεις 1 

Βαθμός Δ'-Α' 

10. ΚΛΑΔΟΣ ΔΕ32 ΜΑΓΕΙΡΩΝ 
Θέσεις 7 

Βαθμός Δ'-Α' 

11. ΚΛΑΔΟΣ ΥΕΙ ΚΛΗΤΗΡΩΝ - ΘΥΡΩΡΩΝ - ΓΕΝΙΚΩΝ 
ΚΑΘΗΚΟΝΤΩΝ 

Θέσεις — 

Βαθμός Ε' - Β' 

12. ΚΛΑΔΟΣ ΥΕΙ 4 ΒΟΗΘΗΤΙΚΟΥ ΠΡΟΣΩΠΙΚΟΥ (ΒΟΗ¬ 
ΘΟΣ ΜΑΓΕΙΡΟΥ) 

Θέσεις 4 
Βαθμός Ε' - Β' 

13. ΚΛΑΔΟΣ ΥΕ16 ΠΡΟΣΩΠΙΚΟΥ ΚΑΘΑΡΙΟΤΗΤΑΣ 
Θέσεις 18 

Βαθμός Ε' - Β' 

Οι σήμερον υπηρετούντες υπάλληλοι στο Ν. Π. καλύ¬ 
πτουν μέρος των παραπάνω προβλεπόμενων οργανικών 
θέσεων και μετατάσσονται αυτοδίκαια στο νέο Ν.Π. υπό 
την επωνυμία «ΔΗΜΟΤΙΚΟΙ ΠΑΙΔΙΚΟΙ ΣΤΑΘΜΟΙ ΔΗΜΟΥ 
ΚΕΡΚΥΡΑΣ» σύμφωνα με τις διατάξεις του άρθρου 26 πα¬ 
ράγραφος 3 του Ν. 2880/2001. Το ανώτερο προσωπικό 
εξακολουθεί να διέπεται από το ασφαλιστικό καθεστώς 
κύριας, επικουρικής ασφάλισης και πρόνοιας που είχε 
πριντην έναρξη ισχύος του παρόντος άρθρου. 

Β'ΤΑΚΤΙΚΟ ΠΡΟΣΩΠΙΚΟ ΠΡΟΣΩΠΟΠΑΓΩΝ ΘΕΣΕΩΝ 
Σύμφωνα μετηνΔυια/οικ. 7723 διαπιστωτική πράξη του 
Υφυπουργού Εσωτερικών - Δημόσιας Διοίκησης και Απο¬ 
κέντρωσης και του Υπουργού Υγείας και Πρόνοιας που 
εκδόθηκε σύμφωνα με τις κείμενες διατάξεις διαπιστώνε- 

ται ότι το παρακάτω προσωπικό που υπηρετεί στους πρώ¬ 
ην ΚΠΣ μετατάσσεται αυτοδίκαια στους Δημοτικούς Παι¬ 
δικούς Σταθμούς. 

Το προσωπικό αυτό καταλαμβάνει προσωποπαγείς θέ¬ 
σεις αντιστοίχων προσωρινών κλάδων που συνιστώνται 
αυτοδίκαια με την πράξη αυτή και εντάσσονται στους 
ΟΕΥ των νέων Δημοτικών Νομικών Προσώπων Δημοσίου 
Δικαίου (ΦΕΚ90/30.4.2001). 

Επίσης ως προκύπτει με τις διαπιστωτικές πράξεις, 
(1/2001 αποφάσεις) εκάστου Προέδρου Δ.Σ. των Α', Β', Γ 
Παιδικών Σταθμών Δήμου Κερκυραίων, την διαπιστωτική 
πράξη του Προέδρου του Δ.Σ. του Βρεφονηπιακού Σταθ¬ 
μού Δήμου Κερκυραίων καθώς και με την διαπιστωτική 
πράξη της Γ ενικής Γ ραμματέας Περιφέρειας Ιονίων Νή¬ 
σων, διαπιστώνεται η αυτοδίκαιη μετάταξη του αμιγούς 
προσωπικού των τέως Κρατικών Παιδικών Σταθμών Δή¬ 
μου Κερκυραίων, του Βρεφονηπιακού Σταθμού Δήμου 
Κερκυραίων, και του Παιδικού Σταθμού (Π.Ι.Κ.Π.Α), κα¬ 
θώς και η κατάταξη του προσωπικού αυτών στο Ν.Π.Δ.Δ. 
«Δημοτικοί Παιδικοί και Βρεφονηπιακοί Σταθμοί Δήμου 
Κερκυραίων» σε προσωρινές προσωποπαγείς θέσεις ως 
εξής: 

Β'ΤΑΚΤΙΚΟ ΠΡΟΣΩΠΙΚΟ ΠΡΟΣΩΠΟΠΑΓΩΝ ΘΕΣΕΩΝ 
α) ΜΟΝΙΜΟ ΠΡΟΣΩΠΙΚΟ 

1. ΠΕ ΝΗΠΙΑΓΩΓΩΝ (προσωρινός) 

Θέσεις — 

2. ΤΕ ΝΗΠΙΑΓΩΓΩΝ (προσωρινός) 

Θέσεις 7 του κλάδου με βαθμό Α' 

3. ΤΕ ΒΡΕΦΟΝΗΠΙΟΚΟΜΙΑΣ 

Θέσεις 2 1 του κλάδου με βαθμό Γ 

1 του κλάδου με βαθμό Δ' 

4. ΔΕ ΔΙΟΙΚΗΤΙΚΟΥ - ΛΟΓΙΣΤΙΚΟΥ 

Θέσεις 1 1 του κλάδου με βαθμό Γ 

5. ΔΕ ΒΟΗΘΩΝ ΠΑΙΔΟΚΟΜΩΝ 

Θέσεις 3 2 του κλάδου με βαθμό Α' 

1 του κλάδου με βαθμό Β' 

6. Δ.Ε. ΜΑΓΕΙΡΩΝ 

Θέσεις 1 1 του κλάδου με βαθμό Α' 

7. ΥΕ 14 ΜΑΓΕΙΡΩΝ 

Θέσεις 4 3 του κλάδου με βαθμό Γ 

1 του κλάδου με βαθμό Δ' 

8. ΥΕ ΒΟΗΘΗΤΙΚΟ ΠΡΟΣΩΠΙΚΟ 

Θέσεις 1 (ΤΡΑΠΕΖΟΚΟΜΟΣ) 1 του κλάδου με βαθμό Β' 

9. ΥΕ16 ΠΡΟΣΩΠΙΚΟ ΚΑΘΑΡΙΟΤΗΤΑΣ 

Θέσεις 7 2 του κλάδου με βαθμό Β' 

3 του κλάδου με βαθμό Γ 

2 του κλάδου με βαθμό Δ' 
β) ΠΡΟΣΩΠΙΚΟ ΜΕ ΣΥΜΒΑΣΗ ΙΔΙΩΤΙΚΟΥ ΔΙΚΑΙΟΥ ΑΟ¬ 
ΡΙΣΤΟΥ ΧΡΟΝΟΥ 

1. Υ.Ε. ΒΟΗΘΗΤΙΚΩΝ ΕΡΓΑΣΙΩΝ 
Θέσεις 2 

2. Δ.Ε ΟΙΚΟΤΕΧΝΙΑΣ 
Θέσεις 1 

Γ' ΕΠΟΧΙΑΚΟ ΠΡΟΣΩΠΙΚΟ 
16 Θέσεις 

Οι θέσεις των κλάδων ΠΕ Νηπιαγωγών (προσωρινός) 
και ΤΕ Νηπιαγωγών (προσωρινός) μετατρέπονται μόλις 
κενωθούν με οποιονδήποτε τρόπο σε θέσεις κλάδου ΤΕ9 
Βρεφονηπιοκόμων σύμφωνα με τις διατάξεις του άρθρου 
35 Ν. 2646/1998. 


Άρθρο 8 

ΠΡΟΪΣΤΑΜΕΝΟΙ ΥΠΗΡΕΣΙΑΚΩΝ ΜΟΝΑΔΩΝ 

1. Κατά το διάστημα κατά το οποίο θα υπηρετούν στο 
Ν.Π.Δ.Δ. υπάλληλοι των κλάδων ΠΕ Νηπιαγωγών (προ¬ 
σωρινός), ΤΕ Νηπιαγωγών (προσωρινός) και ΤΕ Βρεφο- 
νηπιοκομίας ως προϊστάμενοι της Διεύθυνσης Παιδικού / 
Βρεφονηπιακού Σταθμού καθώς και του Τμήματος Προ- 
σχολικής Αγωγής επιλέγονται από τους κλάδους ΠΕ Νη¬ 
πιαγωγών (προσωρινός), ΤΕ Νηπιαγωγών (προσωρινός), 
ΤΕ Βρεφονηπιοκομίας και ΤΕ9 Βρεφονηπιοκομίας. 

Με την κατάργηση των προσωποπαγών θέσεων προϊ¬ 
στάμενοι κρίνονται κατ’ αποκλειστικότητα υπάλληλοι του 
κλάδου ΤΕ9 Βρεφονηπιοκομίας. 

Για το διορισμό, τα καθήκοντα, τους περιορισμούς, το 
χρόνο εργασίας, την αστική ευθύνη, τα δικαιώματα, τις 
άδειες, τις μεταβολές υπηρεσιακής κατάστασης, το προ¬ 
βάδισμα, τις ηθικές αμοιβές, τα πειθαρχικά αδικήματα, τη 
λύση της υπαλληλικής σχέσης και την ιατροφαρμακευτι¬ 
κή περίθαλψη των υπαλλήλων εφαρμόζονται οι εκάστοτε 
ισχύουσες Νομοθετικές διατάξεις. 

2. Προϊστάμενος του Τμήματος Διοικητικού - Οικονομι¬ 
κού επιλέγεται υπάλληλος του κλάδου ΠΕ Διοικητικού - 
Οικονομικού, ΤΕ Διοικητικού Λογιστικού. 

Άρθρο 9 

Οι προβλεπόμενες από τον παρόντα Οργανισμό Εσω¬ 
τερικής Υπηρεσίας θέσεις κατά Κλάδο καλύπτουν όλους 
τους εργαζομένους στο Ν.Π.Δ.Δ. ανεξαρτήτως σχέσεως 
εργασίας καθώς και ορισμένο επιπλέον αριθμό θέσεων 
για την κάλυψη των υφισταμένων και μελλοντικών ανα¬ 
γκών των Υπηρεσιών του Ν.Π.Δ.Δ. 

Η κατανομή του προσωπικού στις Διευθύνσεις - Τρήμα¬ 
τα γίνεται πάντοτε με απόφαση του Προέδρου του Δ.Σ. 
του Ν.Π.Δ.Δ., ανάλογα με τις ανάγκες των υπηρεσιών, τα 
προσόντα των υπαλλήλων, την πείρα και τις γνώσεις αυ¬ 
τών σε ειδικά αντικείμενα, κατά την οποία κατανομή θα 
εξετάζονται και τυχόν ειδικές ανάγκες των υπαλλήλων 
(μητέρες ανηλίκων τέκνων, έγκυες γυναίκες, τόπος δια¬ 
μονής κ.λπ.). 

Προϊστάμενοι Διευθύνσεων και Τμημάτων ορίζονται πά¬ 
ντοτε με απόφαση Προέδρου του Δ.Σ. οι κρινόμενοιαπότο 
αρμόδιο Υπηρεσιακό Συμβούλιο υπάλληλοι αναπληρούμε- 
νοι σε περίπτωση απουσίας τους ή κωλύματος από τον κα¬ 
τά βαθμό αρχαιότερο υπάλληλο της αυτής υπηρεσίας. 

Κάθε άλλη λεπτομέρεια λειτουργίας των επί μέρους 
υπηρεσιών μη προβλεπόμενη από τον παρόντα Οργανι¬ 
σμό, ρυθμίζεται με τον κανονισμό λειτουργίας του 
Ν.Π.Δ.Δ. 

Από την ψήφιση του παραπάνω Οργανισμού Εσωτερι¬ 
κής Υπηρεσίας προκαλείται δαπάνη σε βάρος του κρατι¬ 
κού προϋπολογισμού, όσο και του προϋπολογισμού του 
Δήμου Κερκυραίων, ο οποίος ενισχύεται από τους ΚΑΠ, 
το ύψος της οποίας για τα επόμενα οικονομικά έτη εφό¬ 
σον προσληφθούν όλοι δεν δύναται να προσδιορισθεί 
επακριβώς. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Κέρκυρα, 25 Σεπτεμβρίου 2003 

Με εντολή Γ ενικού Γ ραμματέα Περιφέρειας 
Ο Γ ενικός Διευθυντής 
ΓΙΑΝΝΗΣ ΠΕΤΣΙΟΣ 

Αριθ. οικ. 1691 (4) 

Απόρριψη αίτησης - δήλωσης χορήγησης μεταλλευτικών 
ερευνώντου Ελευθεριάδη Ελευθερίουτου Αποστόλου. 

Ο ΝΟΜΑΡΧΗΣ ΞΑΝΘΗΣ 

Με την 1690/19.9.2003 απόφαση του Νομάρχη Ξάνθης 
διαπιστώνεται ότι η 2294/10.12.2002 αίτηση - δήλωση του 
Ελευθεριάδη Ελευθέριου του Αποστόλου για την χορή¬ 
γηση άδειας μεταλλευτικών ερευνών σε χώρο που βρί¬ 
σκεται στην περιοχή της Σταυρούπολης του Ν. Ξάνθης 
στην θέση Μουρατζά δεν μπορεί να γίνει δεκτή λόγω ότι η 
προαναφερθείσα περιοχή είναι κηρυγμένος αρχαιολογι¬ 
κός χώρος του φρουρίου Αερικού (ΦΕΚτ. Β710.8.1981). 

Ξάνθη, 19 Σεπτεμβρίου 2003 
Ο Νομάρχης 
Γ. ΠΑΥΛΙΔΗΣ 


ΔΙΟΡΘΩΣΕΙΣ ΣΦΑΛΜΑΤΩΝ 

(5) 

Στο ΦΕΚ 968/15.7.2003 τεύχος Β', που δημοσιεύτηκε η 
διόρθωση σφάλματος στη συμπλήρωση απόφασης συ¬ 
γκρότησης και τροποποίησης περιφερειακών συμβου¬ 
λίων επιλογής επιμελητών Ιατρών και Οδοντιάτρων Ε.Σ.Υ. 
του Β' Περιφερειακού Συστήματος Υγείας Αττικής της 
Παθολογοανατομίας, γίνεται η εξής διόρθωση: 

Από το εσφαλμένο: ΠΑΘΟΛΟΓΟΑΝΑΤΟΜΙΑ: ΚΟΝΤΟ- 
ΓΙΩΡΓΟ ΓΕΩΡΓΙΟ, Δ/ντή του Γ.Ν.Α. «Γ. ΓΕΝΝΗΜΑΤΑΣ». 

Στο σωστό: ΠΑΘΟΛΟΓΟΑΝΑΤΟΜΙΑ: ΚΟΝΤΟΓΕΩΡΓΟ 
ΓΕΩΡΓΙΟ, Δ/ντή του Γ.Ν.Α. «Γ. ΓΕΝΝΗΜΑΤΑΣ». 

(Από το Β' Πε.Σ.Υ.Π. Αττικής) 

ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 



ΚΑΠΟΔΙΣΤΡΙΟΥ 34 * ΑΘΗΝΑ 104 32 *ΤΕΙΕΧ 223211 ΥΡΕΤ <3Η * ΡΑΧ 210 52 21 004 
ΗΛΕΚΤΡΟΝΙΚΗ ΔΙΕΥΘΥΝΣΗ: ΙιΙΙρ: νννννν.θ1.9Γ - θ-γπηΜ: \λ/θ0πί351θγ @ θ1.ς)Γ 


Πληροφορίες Α.Ε. - Ε.Π.Ε. και λοιπών Φ.Ε.Κ.: 210 527 9000-4 

Φωτοαντίγραφα παλαιών ΦΕΚ - ΒΙΒΛΙΟΘΗΚΗ - ΜΑΡΝΗ 8 - Τηλ. (210)8220885 - 8222924 

Δωρεάν διάθεση τεύχους Προκηρύξεων ΑΣΕΠ αποκλειστικά από Μάρνη 8 

ΠΕΡΙΦΕΡΕΙΑΚΑ ΓΡΑΦΕΙΑ ΠΩΛΗΣΗΣ Φ.Ε.Κ. 

ΘΕΣΣΑΛΟΝΙΚΗ - Βασ Όλγας 227 (2310) 423 956 ΛΑΡΙΣΑ -Διοικητήριο (2410) 597449 

ΠΕΙΡΑΙΑΣ - Ευριπίδου 63 (210) 413 5228 ΚΕΡΚΥΡΑ - Σαμαρά 13 (26610) 89 157 

ΠΑΤΡΑ - Κορίνθου 327 (2610) 638 109 (26610) 89 105 

(2610) 638 110 ΗΡΑΚΛΕΙΟ - Πλ. Ελευθερίας 1 (2810) 396 409 

ΙΩΑΝΝΙΝΑ -Διοικητήριο (26510) 87215 ΛΕΣΒΟΣ - Αγ. Ειρήνης 10 (22510) 37 181 

ΚΟΜΟΤΗΝΗ -Δημοκρατίας 1 (25310) 22 858 (22510) 37 187 


_ ΤΙΜΗ ΠΩΛΗΣΗΣ ΦΥΛΛΩΝ ΕΦΗΜΕΡΙΔΟΣ ΤΗΣ ΚΥΒΕΡΝΗΣΕΩΣ 

Σε έντυπη μορφή: 

• Για τα ΦΕΚ από 1 μέχρι 40 σελίδες 1 θιιγο. 

• Για τα ΦΕΚ από 40 σελίδες και πάνω η τιμή προσαυξάνεται κατά 0,05 θυΐΌ για κάθε επιπλέον σελίδα. 

Σε μορφή 00: 


Τεύχος 

Περίοδος 

Ευκο 

Τεύχος 

Περίοδος 

Ευκο 

Α.Ε. & Ε.Π.Ε. 

Μηνιαίο 

60 

Αναπτυξιακών Πράξεων 



Α' και Β' 

3μηνιαίο 

75 

και Συμβάσεων (Τ.Α.Π.Σ.) 

Ετήσιο 

75 

Α', Β' και Δ' 

3μηνιαίο 

90 

Νομικών Προσώπων 



Α' 

Ετήσιο 

180 

Δημοσίου Δικαίου (Ν.Π.Δ.Δ.) 

Ετήσιο 

75 

Β' 

Ετήσιο 

210 

Δελτίο Εμπορικής και 



Γ 

Ετήσιο 

60 

Βιομηχανικής Ιδιοκτησίας (Δ.Ε.Β.Ι.) 

Ετήσιο 

75 

Δ' 

Ετήσιο 

150 

Ανωτάτου Ειδικού Δικαστηρίου 

Ετήσιο 

75 

Παράρτημα 

Ετήσιο 

75 

Διακηρύξεων Δημοσίων Συμβάσεων 

Ετήσιο 

75 


Η τιμή πώλησης του Τεύχους Α.Ε. & Ε.Π.Ε. σε μορφή Οϋ - τόπι για δημοσιεύματα μετά το 1994 καθορίζεται σε 30 βυτο ανά τεμάχιο, 
ύστερα από σχετική παραγγελία. 

Η τιμή διάθεσης φωτοαντιγράφων ΦΕΚ 0,15 βυτο ανά σελίδα 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


Σε έντυπη μορφή 

Από το Ιπίθπίθΐ 

Τεύχος Κ.Α.Ε. Προϋπολογισμού 

Κ.Α.Ε. ΤΑΠΕΤ 

Κ.Α.Ε. Προϋπολογισμού 

Κ.Α.Ε. ΤΑΠΕΤ 


2531 

3512 

2531 

3512 


ΘΙΙΓΟ 

ΘΙΙΓΟ 

ΘΙΙΓΟ 

ΘΙΙΓΟ 

Α' (Νόμοι, Π.Δ., Συμβάσεις κτλ.) 

205 

10,25 

176 

8,80 

Β' (Υπουργικές αποφάσεις κτλ.) 

293 

14,65 

205 

10,25 

Γ' (Διορισμοί, απολύσεις κτλ. Δημ. Υπαλλήλων) 

59 

2,95 

ΔΩΡΕΑΝ 


Δ (Απαλλοτριώσεις, πολεοδομία κτλ.) 

293 

14,65 

147 

7,35 

Αναπτυξιακών Πράξεων και Συμβάσεων (Τ.Α.Π.Σ.) 

147 

7,35 

88 

4,40 

Ν.Π.Δ.Δ. (Διορισμοί κτλ. προσωπικού Ν.Π.Δ.Δ.) 

59 

2,95 

ΔΩΡΕΑΝ 


Παράρτημα (Προκηρύξεις θέσεων ΔΕΠ κτλ.) 

30 

1,50 

ΔΩΡΕΑΝ 


Δελτίο Εμπορικής και Βιομ/κής Ιδιοκτησίας (Δ.Ε.Β.Ι.) 

59 

2,95 

30 

1,50 

Ανωτάτου Ειδικού Δικαστηρίου (Α.Ε.Δ.) 

ΔΩΡΕΑΝ 

- 

ΔΩΡΕΑΝ 


Προκηρύξεων Α.Σ.Ε. Π. 

ΔΩΡΕΑΝ 

- 

ΔΩΡΕΑΝ 


Ανωνύμων Εταιρειών & Ε.Π.Ε. 

2.054 

102,70 

587 

29,35 

Διακηρύξεων Δημοσίων Συμβάσεων (Δ.Δ.Σ.) 

205 

10,25 

88 

4,40 

Α', Β' και Δ 



352 

17,60 

Το κόστος για την ετήσια συνδρομή σε ηλεκτρονική μορφή για τα προηγούμενα έτη προσαυξάνεται πέραν του ποσού της ετήσιας 

συνδρομής του έτους 2003 κατα 6 ουτο ανα έτος παλαιοτητας και κατα τεύχος 





* Οι συνδρομές του εσωτερικού προπληρώνονται στις ΔΟΥ που δίνουν αποδεικτικό είσπραξης (διπλότυπο) το οποίο με τη φροντίδα του 
ενδιαφερομένου πρέπει να στέλνεται στην Υπηρεσία του Εθνικού Τυπογραφείου. 

* Η πληρωμή του υπέρ ΤΑΠΕΤ ποσοστού που αντιστοιχεί σε συνδρομές, εισπράττεται και από τις ΔΟΥ. 

* Οι συνδρομητές του εξωτερικού έχουν τη δυνατότητα λήψης των δημοσιευμάτων μέσω ίηΙθΓΠθί, με την καταβολή των αντίστοιχων 
ποσών συνδρομής και ΤΑΠ ΕΤ. 

* Οι Νομαρχιακές Αυτοδιοικήσεις, οι Δήμοι, οι Κοινότητες ως και οι επιχειρήσεις αυτών πληρώνουν το μισό χρηματικό ποσό της 
συνδρομής και ολόκληρο το ποσό υπέρ του ΤΑΠΕΤ. 

* Η συνδρομή ισχύει για ένα χρόνο, που αρχίζει την 1η Ιανουάριου και λήγει την 31η Δεκεμβρίου του ίδιου χρόνου. 

Δεν εγγράφονται συνδρομητές για μικρότερο χρονικό διάστημα. 

* Η εγγραφή ή ανανέωση της συνδρομής πραγματοποιείται το αργότερο μέχρι την 3 Ιην Δεκεμβρίου κάθε έτους. 

* Αντίγραφα διπλοτύπων, ταχυδρομικές επιταγές και χρηματικά γραμμάτια δεν γίνονται δεκτά. 




Οι υπηρεσίες εξυπηρέτησης των πολιτών λειτουργούν καθημερινά από Οδ.ΟΟ' έως 13.00' 




ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 











































